[ca] La tesi doctoral: Sant Adrià de Besòs del món rural a l'urbà. Indústria i immigració: la formació de la classe obrera (1900-1939), analitza el pas del món rural agrari al món urbà industrial i la formació de la classe obrera del municipi del Pla de Barcelona. Analitza com s'ha desenvolupat la colossal transformació econòmica, urbanística, social, política i cultural del municipi analitzant els factors geogràfics –riu Besòs i mar Mediterrània– i la influència que, sobre el procés d'urbanització, industrialització i creixement, va exercir la capital de Catalunya. Explica com va produir-se la transformació del territori sota la direcció dels propietaris de les terres, els industrials i l'arquitecte municipal –responsable de la planificació urbanística–, i segons els interessos dels grans propietaris barcelonins, que van vendre les terres a indústries o urbanitzacions. El control de l'Ajuntament i el suport de les elits locals, propietaris de terres, pagesos, comerciants i petits industrials; els va permetre dirigir tot el procés de creixement urbà i sotmetre a les classes populars i treballadores immigrants i adrianenques fins a l'arribada de la Segona República. La tesi analitza exhaustivament la població adrianenca que va arribar al municipi entre el 1920-1935 atreta per la industrialització lligada a la Segona Revolució Industrial, que necessitava una gran quantitat de mà d'obra; contingents humans que arribaren de la Catalunya interior, de les regions veïnes (València i Aragó), de Múrcia i d'Andalusia (Almeria). L'estudi inclou les variables socials i demogràfiques dels adrianencs i dels immigrants i un estudi complet de totes les grans empreses: origen, producció, accionistes, directius, treballadors, evolució econòmica o col·lectivitzacions (1936-1939). Finalment, analitza la vida social, política i cultural del municipi, amb un ampli estudi de les associacions, partits polítics i sindicats des de principis de segle fins a la derrota de la democràcia i de les classes populars i treballadores que van defensar la Segona República. El treball és l'estudi dels estatuts, juntes, llistats d'afiliats, activitats i tendències polítiques. Demostra com el món associatiu va ser un espai de vida democràtica en un poble sotmès a la dictadura de la burgesia local i barcelonina, per un sistema polític com el de la Restauració o el de la Dictadura de Primo de Ribera, que els deixava al marge del sistema o els reprimia sense contemplacions. L'estudi de la formació de la classe obrera adrianenca i la seva participació política demostra la forta influència del republicanisme federal –ERC i en molta menor mesura de l'EEF– i de l'anarcosindicalisme (CNT), en la formació de la consciència de classe dels treballadors i dels sectors populars i la seva incorporació decidida a la lluita de classes. El treball finalitza amb una anàlisi del cost humà de la Guerra Civil, de la repressió franquista i del retorn al poder de la dreta adrianenca de sempre, ara amb un Ajuntament feixista imposat per la força de les armes de la Dictadura Franquista.

[en] The doctoral thesis: Sant Adrià de Besòs from the rural to the urban world. Industry and immigration: the formation of the working class (1900-1939), analyzes the passage from the rural agrarian world to the urban industrial world and the formation of the working class in the municipality of the Pla de Barcelona. It analyzes how the colossal economic, urban, social, political and cultural transformation of the municipality has been developed through the analysis the geographical factors –Besòs River and the Mediterranean Sea– and the influence exerted by the capital of Catalonia on the process of urbanization, industrialization and growth. Its explains how the transformation of the territory under the leadership of landowners, industrialists and the municipal architect, responsible for urban planning, took place according to the interests of the great Barcelona owners, who sold land to industries or urbanizations. The control of the City Council and the support of the local elites, landowners, farmers, traders and small industrialists allowed them to control the entire process of urban growth and subjugate the immigrant and working classes and workers from St. Adrià until the arrival of the Second Republic. The thesis thoroughly analyzes the population from St. Adrià that reached the municipality between 1920-1935 attracted by industrialization related to the Second Industrial Revolution, which needed a large amount of labour; human contingents that arrived from the inner Catalonia, the neighbouring regions (Valencia and Aragon), from Murcia and Andalusia (Almeria). The study includes the social and demographic variables of locals and immigrants and a complete study of all the major companies: origin, production, shareholders, executives, workers, economic evolution or collectivization (1936-1939). Finally, the social, political and cultural life of the municipality is analyzed by means of a broad study of associations, political parties and unions since the beginning of the century until the defeat of democracy and the popular and working classes that defended the Second Republic. The work is the study of the statutes, boards, affiliated lists, activities and political tendencies. Proving demonstrating how the associative world was a place of democratic life in a town subject to the dictatorship of the local and Barcelona bourgeoisie, by a political system similar to that of the Restoration or of the Primo de Ribera Dictatorship that left them outside the system or repressed them without contemplations. The study of the formation of the working class in St. Adrià and its political participation shows the strong influence of federal republicanism –ERC and much to a lesser extent the EEF– and of anarcho-syndicalism (CNT), in the formation of class awareness among the workers and the popular sectors and their determined incorporation to the fight of classes. The work ends with an analysis of the human cost of the Civil War, the Franco repression and the return to power of the traditional right wing, now with a fascist city council imposed by the force of the arms of the Franco dictatorship.